SPOROČILO KOMISIJE SVETU Finančne informacije o Evropskem razvojnem skladu /* COM/2012/0386 final */





SPOROČILO KOMISIJE SVETU Finančne informacije o Evropskem razvojnem skladu 1. Uvod V skladu s členom 7(3) notranjega sporazuma[1] ter členom 57(3) in (4) finančne uredbe za 10. ERS[2] Komisija v tem dokumentu predstavlja ocene obveznosti, plačil in prispevkov za obdobje 2012–2013 ter pri tem upošteva napovedi Evropske investicijske banke (EIB) glede Sklada za spodbujanje naložb. V tem dokumentu so prikazani finančno izvrševanje evropskih razvojnih skladov (od 8. do 10.) v letu 2011 in napovedi izvrševanja za obdobje 2012–2014. Za instrumente, ki jih Evropska investicijska banka upravlja v okviru 9. in 10. ERS (Sklad za spodbujanje naložb in subvencionirane obrestne mere), države članice prispevke plačujejo neposredno Evropski investicijski banki. Za vse ostale instrumente, vključno s starimi instrumenti, ki jih upravlja EIB (rizični kapital in subvencionirane obrestne mere), se prispevki plačujejo Komisiji. 2. Uvod Komisija in EIB sta za vsako od držav AKP[3] in ČDO[4] posodobili napovedi obveznosti in plačil za leti 2012 in 2013. Pri oceni plačil sta se upoštevala dva cilja: pomagati državam članicam, da v svojih nacionalnih proračunih rezervirajo čim bolj natančne zneske, ter zagotoviti dovolj razpoložljivih finančnih sredstev za ERS, da bi se izognili likvidnostnim težavam. V skladu s členom 7 notranjega sporazuma o 10. ERS[5] in členom 57(5) finančne uredbe[6] bodo ocene iz tega dokumenta posodobljene v sporočilu oktobra 2012. Spodnji diagram prikazuje splošno gibanje obveznosti in plačil, vključno s projekcijami za obdobje 2012–2013 (Komisija in EIB). Bruto obveznosti in izplačila: gibanje v obdobju 1998–2013 (v mio. EUR)[7] 3. Izvrševanje evropskih razvojnih skladov na dan 31. decembra 2011 (obveznosti, plačila in finančno stanje) Priloge 1, 2 in 3 prikazujejo dejanske obveznosti, plačila oziroma finančno stanje v letu 2011[8] v primerjavi z napovedmi iz oktobra 2011 ter projekcije za leti 2012 in 2013. Ob koncu leta 2011 so bile prevzete obveznosti za okoli 63 % sredstev 10. ERS, kar je v skladu s ciljem, da bi bile pred koncem leta 2013 prevzete obveznosti za vsa sredstva 10. ERS. 4. Finančne napovedi za obdobje 2012–2014[9] V spodnji razpredelnici so prikazani posodobljeni podatki na podlagi najnovejših napovedi Komisije. 5. Napovedi za finančno izvrševanje za leti 2012 in 2013 Nove napovedi so prikazane v prilogah 1 do 3. Prispevke držav članic v ERS za leto 2012 je določil Svet oktobra 2011[10], in sicer v višini 3 600 milijonov EUR za Komisijo in 280 milijonov EUR za EIB. Nove napovedi za leto 2012 potrjujejo, da EIB potrebuje sredstva v višini 280 milijonov EUR: Ker je bilo v letu 2011 izvršenih manj plačil, kot je bilo napovedanih, in ker so bila iz leta 2010 prenesena obsežna denarna sredstva, Komisija meni, da je zmanjšanje njene zahteve na 2 600 milijonov EUR upravičeno. Nova predlagana zgornja meja prispevkov držav članic za leto 2013 znaša 3 300 milijonov EUR za Komisijo in 250 milijonov EUR za EIB[11]. Treba je poudariti, da so ti zneski le predhodne napovedi, ki jih je treba obravnavati previdno. Komisija in EIB bosta po koncu poletja dali zanesljivejše ocene, ki bodo predstavljene v sporočilu oktobra. Priloga 4. Prispevki držav članic v ERS za leto 2012 (v EUR) [1] Notranji sporazum med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja četrti del Pogodbe ES, UL L 247, 9.9.2006, str. 32. [2] Uredba Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad. [3] Afriške, karibske in pacifiške države. [4] Čezmorske države in ozemlja. [5] UL L 247, 9.9.2006, str. 32. [6] Uredba Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad. [7] Za obdobje 2012–2013 so uporabljeni napovedani zneski. [8] COM(2011) 692 final z dne 26.10.2011. [9] Ker finančni okvir za obdobje po letu 2013 še ni dogovorjen in bo predvidoma bistveno vplival na zneske v zvezi z izvrševanjem, so zneski za leto 2014 navedeni pro memoria [p.m.], napovedi za leto 2015 pa niso navedene. [10] Sklep Sveta z dne 18. novembra 2011, dokument Sveta št. 16965/11. [11] Sklep Sveta z dne 18. novembra 2011, dokument Sveta št. 16965/11.